"הפקידה אמרה לי שיש תפוסה מלאה והרגשתי שהיא רוצה שאלך", סיפרה חסון. "פתאום הגיע לכיוון שלי עובד המלון, הוא היה איש בטחון, והתחיל לצעוק בעברית: 'החוצה'. הסתכלתי מסביב, לא הבנתי שהוא פונה אלי. הוא המשיך לצעוק: 'החוצה, החוצה, לעזוב עכשיו'. פקידת הקבלה פנתה אליו ואמרה לו שאני רק רוצה לשאול שאלה ומיד הולכת משם, ואז היא פנתה אלי והסבירה לי אני לא יכולה ללבוש גופיה כי במלון מתארחים אורחים דתיים".



חסון, שציינה כי לבשה מכנסיים ארוכים, העידה כי היא הרגישה "מפוחדת ומופתעת. וגם היו תחושות של פגיעה ושל עצב". לדבריה, "אני מבקרת הרבה בישראל, חייתי כאן. לא נתקלתי בתופעה כזאת. הרי לא הייתה לי שום כוונה לפגוע ברגשותיו של מישהו. בשכונת מאה שערים לא הייתי מסתובבת לבושה בגופיה. אבל פה מדובר היה בבית מלון. הרגשתי ממש רע, זו בהחלט לא הרגשה נעימה. גם הבנות שלי היו בהלם. הן לא הבינו מה קרה".



חסון הדגישה כי היא לא תיתן למקרה להשפיע על הקשר שלה עם ישראל, "אבל זה השאיר אותי עם הרגשה רעה".